ما هو الترند(الإتجاه)في السلامة؟

الترند(الإتجاه)في السلامة هو النمط المتكرر في موقع العمل خلال فترة معينة، واللي بيساعدنا نتوقع المخاطر ونتحرك قبل ما تتحول لحوادث.

 الفكرة بتعتمد على هرم هنريش، اللي بيقول إن كل حادث كبير بيبدأ بتصرفات وأوضاع غير آمنة تم تجاهلها.

ترند(الإتجاه) المشروع

في أي موقع، بنسجل ملاحظات يومية عن المخاطر، وبنحللها لتحديد أكتر فئة خطر متكررة.

 التركيز بيكون على اللي بيتكرر، لأنه بيكون المؤشر الأكبر لخطر محتمل.

مثال عملي: مشروع سجل فيه ٤٠ خطر في سجل المخاطر؛ 

في مشروع معين، سجلنا ٤٠ نوع خطر محتمل، منها: سقوط الأجسام، حالة الأرضيات، الفتحات غير المحمية، الحواجز، الحواف الحادة، حماية الحواف، الدخول والخروج، النظافة العامة، الإشارات الإرشادية، المخاطر الكهربائية، معدات مكافحة الحريق، العمل في المرتفعات، الحفريات، السقالات، المواد الكيميائية، الأدوات اليدوية، الصحة المهنية، الرفاهية، السلالم.

مثلا تحليل الأسبوع الـ25 من سنة ٢٠٢٤

خلال الأسبوع الـ25، لاحظنا إن سقوط الأجسام كان أكتر خطر متكرر بـ15 ملاحظة خلال أسبوع واحد.
الإجراءات الوقائية كانت:

تركيب شبكات أمان تحت المناطق المرتفعة.

تخصيص أماكن تخزين محكمة وآمنة بعيداً عن مواقع العمل.
عمل فحص مركز / حملات توعية مستمرة عن المواد المتساقطة
تدريب العمال على تأمين الأدوات والمعدات بشكل صحيح.

كيف نحدد الترند (الإتجاه)؟

التسجيل المستمر: نسجل أي ملاحظة يومياً مهما كانت بسيطة.(تصرف / وضع غير أمن) 

التحليل الدوري: نراجع و تحلل الملاحظات أسبوعياً أو شهرياً لتحديد الأنماط المتكررة.

الحلول السريعة: لما نحدد خطر متكرر، بنتحرك بحلول فورية تمنع الحوادث.

الخلاصة

ترند المشروع هو أداة عملية لتحديد الخطر الأكتر تكراراً والتعامل معاه قبل ما يتحول لحادث كبير. التركيز على تحليل الملاحظات اليومية هو المفتاح لحماية العمال وخلق بيئة عمل آمنة.#3S